# Referat KriSoS generalforsamling lørdag d. 13. maj 2023

Kai Rasmussen blev valgt til dirigent

Else Marie Christensen blev valgt til referent

I overensstemmelse med vedtægterne blev der efter dirigentens skøn ikke valgt 2 stemmetællere

Beretning:
Året startede for 22. gang med europæisk Prayerweek.
I marts var der CLG (lederundervisning) sammen med andre lande i samme tidszone (Europa og Afrika)
Der har være globale og europæiske månedlige bedesamlinger. Det er meget interessant at mødes med både nogen, man har mødt og at møde nye. I sidste del af samlingerne er man i små grupper, hvor man lærer hinanden mere at kende. Det er en gave fra Gud gennem pandemien.
Bøn er for KriSoS det tykkeste ben på skamlen: Bøn, evangelisation, discipelskab.
Himmelske Dage i Roskilde: Det var en stor oplevelse igen at være med. Vi havde nye KriSoS-rygsække på om at ville bede for mennesker.
I årets løb har vi startet en liste med kristne, som har Gud med på arbejde, og som gerne vil bedes for.
Der er så presset i social- og sundhedssektoren, så der er meget brug for bøn.
Inga ser via sit engagement i det lokale seniorråd nyttig velfærdsteknologi, som vil kunne være en hjælp i fremtiden.
1.maj bønnen: Måske, er der ikke så mange, der ber den, men det er godt at bede for bl.a. myndighederne.
Der har været månedlig facebookbøn med Kjeld og Inga
Hebron i Sydafrika må afvikles af økonomiske grunde. Francis Grimm lagde vægt på, at centrum er i Israel. Måske bliver det nye centrum Israel qua Philippe, som er den internationale bedekoordinator.
Stafetten fortsætter månedligt.
Vi var tre i Sverige til 70 års jubilæumskonference.
Salinecafé: Startet af Anne Marit, Inga og Britta. God sætning vi har lært der: ”Jeg ved, at mange i din situation søger hjælp i tro. Har du en tro?”
Samarbejdet med LHOP: Det giver stor velsignelse. Indtil videre 4 konferencer. Til juni i Odense og til efteråret en nordisk konference i Roskilde.
Vi er taknemmelige for medlemmer, forbedere og gavegivere. Der er fortsat udgifter til Prayerweek o.a.
Inga er også taknemmelig for gaver til Liberia og skal hilse fra Blojay.

Beretning blev godkendt

Fremlæggelse af regnskab:
Årets resultat var 2459 kr. på kontoen. I ´21 var det 8278 kr., da man ikke kunne noget pga corona.
Indtægter: Kontingent 4350 kr. (27 personer). Gaver i alt 12340 kr. (1000 kr. mindre fra missionsfonden i ’22 end i ’21).
Udgifter: Tiende til Liberia, konference i Sverige, gebyrer bank o.a., bladet og porto, webside, annonce i Udfordringen, bestyrelsesarbejde (rejse og gaver).
Vi er taknemmelige for Missionsfonden.

Regnskab godkendt.

Fastsættelse af kontingent: Uændret 150 kr.

Valg: Kai Rasmussen og Inga Helver blev genvalgt.

Drøftelse:
Kan vi lave noget for medlemmer online? Forslag til emner og oplægsholdere.
Emner:
Om Anne Marit kan undervise om Saline?
Om Anne Molin kan undervise om demens? (-har skrevet bog om demens)
Om Ingrid Schmidt kan undervise om Liberia? (-har været missionær i Liberia)

Indkomne forslag: Ingen

Eventuelt:
Hvorfor er man medlem af KriSoS? Hvordan sige det i én sætning?
Pga fællesskaber/det åndelige fællesskab/bøn for behov/-hinanden.
”Den enkelte er sendt af himlens Gud til sit arbejdssted”.
Når mennesker kommer i krise, tænker man anderledes.
Vi kan ikke holde vores tro privat. Vi bliver nødt til at tale om vores tro.
Vi har lov at bede for behov – uanset hvad man lovmæssigt må sige.
KriSoS viser vejen.